[{"text_idx": "#000003", "text": "\"Hukkunud Alpinisti hotell\" Autor/allikas: kaader filmist"}, {"text_idx": "#000004", "text": "\"Hukkunud Alpinisti hotell\" (1979, digitaalselt taastatud 2009), Arkadi ja Boriss Strugatski samanimelise ulmeromaani ainetel."}, {"text_idx": "#000006", "text": "\"Hukkunud Alpinisti hotell\" (edaspidi: HAH) on taaskordne Jutustaja-film, personifitseeritud Jutustaja, politseiinspektor Glebsky (Uldis Pu\u0304ci\u0304tis) kruvib kohe ka\u0308ivitusepisoodis po\u0303nevuse u\u0308les, teatab, et jutustab meile loo, millist pole veel kellelegi ra\u0308a\u0308kinud. Ta\u0308name usalduse eest! Ka filmiteksti sees vo\u0303tab Jutustaja aeg-ajalt so\u0303na, selgitab oma mo\u0303tteid ja kavatsusi (milliseid tegevuse vo\u0303i dialoogide kaudu edastada olnuks keeruline) ning lo\u0303pus u\u0308tleb lahenduse, mille peale vist keegi ei tulnud. Klassika!"}, {"text_idx": "#000007", "text": "HAH u\u0308hendab kahte z\u030canri, nimelt detektiivi ja fantastikat. Ta\u0308psustame siis \u2013 u\u0308tleme, et kahte ja poolt, kuna me vo\u0303ime filmi liigitada ka psu\u0308hholoogiliseks po\u0303nevikuks (psu\u0308hhotriller), ent viimane on detektiivist va\u0308lja kasvanud, on rohkem kui juurtpidi oma emaz\u030canris kinni."}, {"text_idx": "#000008", "text": "Z\u030canr ma\u0308a\u0308rab siis teose tinglikkusetasandi, filmi z\u030canrist olenevalt vo\u0303ib vaataja emotsionaalselt uskuda, et loomad ra\u0308a\u0308givad ja inimesed lendavad, et tulnukad tahavad ha\u0308vitada meie tsivilisatsiooni. Detektiiv aga eeldab platvormina realismi, selle z\u030canri filmides juhtub niikuinii u\u0308sna palju uskumatuid asju, mis lisa ei vaja."}, {"text_idx": "#000009", "text": "Ku\u0308sime sissejuhatuseks, kas HAH autoritel on o\u0303nnestunud va\u0308ltida karisid, mis johtuvad kahe z\u030canri u\u0308hendamisest? Ulmeteos jo\u0303uab nii vo\u0303i teisiti metafu\u0308u\u0308sikasse, inimese reaalset kogemust u\u0308letavasse substantsi, detektiivile aga see ha\u0308sti ei sobi."}, {"text_idx": "#000010", "text": "Tinglikkusest nii palju, et filmis on selle mo\u0303o\u0303dupuu, loomtegelane Lell, hotelli peremehe Alex Snewahri (Ju\u0308ri Ja\u0308rvet) koeravooster, kes mingil ma\u0308a\u0308ral mo\u0303istab inimkeelt. Kui ta ka ise ra\u0308a\u0308giks, kuuluks teos ta\u0308iesti muinasjuttude hulk, Lell mo\u0303istab vaid na\u0308ppudel na\u0308idatud numbreid, ja\u0308relikult on filmi tinglikkusetasand u\u0308pris realistlik."}, {"text_idx": "#000011", "text": "Detektiiv on po\u0303nev selle poolest, et kui ko\u0303ikidel z\u030canritel on oma analoog folklooris, siis detektiivil mitte. Z\u030canr on u\u0308he kindla inimese kavatsuslikult loodud ning me teame tema nime \u2013 Edgar Allan Poe, kes 1841. aastal kirjutas/avaldas maailma esimese detektiivjutu \"Mo\u0303rtsukato\u0308o\u0308 Rue Morgue'il\", millest on tehtud o\u0303ige mitu peamiselt kriminaal- (ingl k whodunit = who, done, it), ajastu-, o\u0303udus- ja enigmafilmi. (Objektiivsuse huvides olgu ta\u0308psustet, et mo\u0303ned uurijad on leidnud detektiivsust Araabia ja Vana-Hiina juttudest, ent u\u0308ldiselt ja\u0308etakse z\u030canri leiutamise au ainuisikuliselt Poele.) Poe geniaalsus seisneb selles, et juba esimeses detektiivloos on paigas episoodide jaotus ja ja\u0308rjekord, mida hiljem on ja\u0308rginud paljud autorid, nende hulgas filmikirjanikudki. Need osad on: a) sissejuhatus; b) kuritegu ja kaudne to\u0303end (niidiots, mis ehk viib lahenduseni); c) juurdlus; d) teated lahendusest; e) lahenduse seletamine; f) tegelik lo\u0303pplahendus."}, {"text_idx": "#000012", "text": "Fantastikat on meiegi folklooris piisavalt, me nimetame seda imejuttudeks. Meenutame vaid pealkirju \u2013 \"Kolm ro\u0308o\u0308vitud kuningatu\u0308tart\", \"Kuldkass\", \"Kolm suplejat naisterahvast\", \"Hirmuotsija\", \"Truudusetu o\u0303de\", \"Hobuseks no\u0303iutud noormees\" jne. (Ta\u0308name siinjuures Eesti muinasjutuantoloogia koostajaid Richard Viidaleppa, Vaina Ma\u0308lku ja Ingrid Sarve.)"}, {"text_idx": "#000013", "text": "Huvitav, kuidas siis Kromanovil ja teistel autoritel on o\u0303nnestunud kahe z\u030canri liitmine?"}, {"text_idx": "#000015", "text": "Tundub, et kahest viimasest kujutusvormist tulebki HAH puhul juttu teha."}, {"text_idx": "#000016", "text": "Fantastikas vo\u0303ib kujutatav ajastu olla abstraktne ja sootuks va\u0308lja mo\u0303eldud. Nii ongi HAH-s. Me ei saa tegevusaega mingile kalendriskaalale paigutada. Tundub, nagu na\u0308idatakse tulevikku, sellele vihjab Simonet \u0301 (Lembit Peterson) repliik enesetutvustamisel, et ta on ku\u0308berneetikava\u0308gede ohvitser, ent kujundus (auto, ro\u0303ivad, hotelli interjo\u0308o\u0308r ja eksterjo\u0308o\u0308r) u\u0308tleb meile, et too tulevik polnud toona (filmi valmimisel) kaasajast kuigi kaugel, ta\u0308naseks on ehk ammugi ka\u0308tte jo\u0303udnud. U\u0308ks ajastuma\u0308a\u0308rang on ometi antud \u2013 siis, kui meid ku\u0308lastavad tulnukad. Sellega lepimegi."}, {"text_idx": "#000017", "text": "Ja detektiiv? Detego ta\u0308hendab ladina keeles avastan, paljastan, selle z\u030canri filmides na\u0308eme klassikalist enigmat (mystery), mis harutatakse lahti tagasivaateliselt, konflikt koorub o\u0303igluse ja seadusetuse, Ohvrit kaitsva Detektiivi ja Ohvri po\u0303hjustanud Kurja vastandamisest, vo\u0303itu peaks pu\u0308hitsema o\u0303iglus, loo sisu on mo\u0303ne saladusliku roima avastuska\u0308ik."}, {"text_idx": "#000018", "text": "HAH-s on suuresti teisiti. (Ma ei taha o\u0308elda, et peaks olema ta\u0308pselt reeglitepa\u0308rane; kunst a\u0308rgu salligu ettekirjutisi!)"}, {"text_idx": "#000019", "text": "Selmet kuritegu lahendada ja kurjategija avastada, asub siin politseiinspektor Glebsky (Uldis Pu\u0304ci\u0304tis) kuritegu otsima, ja alul ei leiagi. Kas valeva\u0308ljakutse?"}, {"text_idx": "#000020", "text": "Detektiiv no\u0303uab suletud ruumi ja kindlat kahtlustatavate ringi, et siis vaataja koos uurijaga hakkaks su\u0308u\u0308dlasi otsima \u2013 see on Kahtlustatav nr 2, see on Kahtlustatav nr 2 jne. Esialgu na\u0308ib, et nii ongi. Hotell asub kaunites, lumistes ja pa\u0308ikesepaistelistes, ent ebama\u0308a\u0308rastes (viimast eelistab fantastika) ma\u0308gedes, hotelli ko\u0303igi asukatega me tutvume, lumelaviin sulgeb sinna juurde- ja sealt va\u0308ljapa\u0308a\u0308su. Taas klassika! Ent ..."}, {"text_idx": "#000021", "text": "Poliithuvilisena u\u0308tlen vahema\u0308rkuseks, et see ebama\u0308a\u0308rasus vo\u0303ib Strugatskitel/Kromanovil olla mo\u0303eldud ka igasuguste totakate su\u0308u\u0308distuste va\u0308ltimiseks. Et sotsialismileeris niisugust asja su\u0308ndida ei saa; et kapitalismi oleks tulnud a\u0308gedamalt paljastada jne. Nu\u0308u\u0308d ja\u0308a\u0308b u\u0308hiskondlik kord o\u0303hku, inkrimineerijad pika ninaga."}, {"text_idx": "#000022", "text": "Niisiis, ent ... Selgub, et hotell ei ole siiski va\u0308lismaailma eest absoluutselt lukus, sellel on siiski telefoniu\u0308hendus. Noh, vaatame la\u0308bi so\u0303rmede. Siis see katkeb; hea, nii on just vaja. Seeja\u0308rel aga ilmub ei tea kust va\u0308lja peaaegu surnuks ku\u0308lmunud, topeltnimega Luarvik Luarvik (Sulev Luik). Seega kinnine ruum ei ole kinnine mo\u0303lemast suunast. Vaatajal oli kindel, autorite ettesunnatud kahtlustusaluste ring, nr 1 Hinckus (Mikk Mikiver), nr 2 Olaf (Tiit Ha\u0308rm). Politseiuurijal oli tekkinud hoopis uus probleem \u2013 kes kirjutas anonu\u0308u\u0308mkirja? Nimetame selle autori Kahtlustusaluseks nr 1a. Arvatavasti juurdles vaataja va\u0308listamismeetodil \u2013 tema vist mitte, tema kindlasti mitte, ku\u0308llap olid tal peas ka Kahtlustusalused nr 3, nr 4 jne, ja nu\u0308u\u0308d ja\u0308rsku, niisugune hirmus ma\u0308ngureeglite rikkumine, taevast kukub otse su\u0308lle Luarvik Luarvik."}, {"text_idx": "#000023", "text": "Mida tema siin teeb? Temal ei ole detektiivis kohta. Detektiivis ei ole, ent fantastikas on. Ta on u\u0308ks tulnukaist ning tal oleks seeto\u0303ttu otsekui o\u0303igus reegleid rikkuda. Peen ma\u0308ng, noateral balansseerimine, ent sedapuhku o\u0303nnestunult, Luarvik ei riku tegelikult kumbagi z\u030canri, vaid u\u0308hendab neid mo\u0303lemat. Ta\u0308hendab, on u\u0308ks neist, kes u\u0308hendab."}, {"text_idx": "#000024", "text": "Enam-va\u0308hem ta\u0308pselt kolmandikul (nagu filmidraamatehnika soovitab) selgub ka kuritegu \u2013 mo\u0303rvatakse Olaf. Kas tema langeb nu\u0308u\u0308d kahtlustusaluste ringist va\u0308lja? Aga vo\u0303ib-olla ei langegi, ehk see koguni na\u0308itab, et just tema on su\u0308u\u0308di. Olaf vo\u0303is ju enne (seni teadmata) kuriteo sooritada, sellepa\u0308rast ka\u0308ttemaksuks omakohtu korras karistatud saada. Nimetame Olafi tapja Kahtlustusaluseks nr 1b."}, {"text_idx": "#000026", "text": "Veelgi hullem, Hinckus on voodisse kinni seotud, kas see to\u0303estab Kahtlusaluse nr 1 su\u0308u\u0308tust? Vo\u0303i tahetakse niimoodi ja\u0308lgi segada?"}, {"text_idx": "#000027", "text": "Enam-va\u0308hem ta\u0308pselt poole filmi peal (nagu teooria soovitab) a\u0308rkab ku\u0308lmas\u030cokist teadvusele Luarvik Luarvik, muutub kontaktivo\u0303imeliseks, ja hakkab andma va\u0308ga imelikke tunnistusi. Olgu, ta on juhtunu mo\u0303jul segane."}, {"text_idx": "#000028", "text": "Kahtlusalune nr 3 Simonet u\u0308tleb, et tema ei tapnud hotelliku\u0308lalise ha\u0308rra Mosese (Ka\u0304rlis Sebris) naist proua Mosest (Irena Kriauzaite\u0307). Jah, see vastab to\u0303ele, kuna proua Moses on elus. Aga kummaline on selline to\u0303deng u\u0308he ennast realistiks-ratsionalistiks deklareerinud fu\u0308u\u0308siku ja ku\u0308berneetikaohvitseri puhul ikkagi. Hinckus tunnistab: mina sidusin mind kinni, mina na\u0308gin mind koridoris jalutamas."}, {"text_idx": "#000029", "text": "Alates siit po\u0308o\u0308rdub film lo\u0303plikult metafu\u0308u\u0308sikasse. O\u0303igemini, vaataja saab aru, et see on kogu aeg metafu\u0308u\u0308siline olnud. Olafi juurest leitakse ka salaaparaat, mis on seotud Simonet \u0301 ma\u0308a\u0308rangul kas so\u0303java\u0308e vo\u0303i kosmosega. Esimene vihje tulnukaile."}, {"text_idx": "#000030", "text": "Hotelli peremees Alex esitab teooria, et elusorgasmil on kolm seisundit \u2013 elu ja surnud-olemise ko\u0303rvale lisandub zombisus."}, {"text_idx": "#000031", "text": "Huvitab, kes siis seltskonnast zombi on? Kas hakkame ja\u0308lle kahtlusaluseid reastama?"}, {"text_idx": "#000032", "text": "Nu\u0308u\u0308d kuuleme Jutustaja, politseiinspektor Glebsky analu\u0308u\u0308si, tema va\u0308listab metafu\u0308u\u0308sika. See on esimene vari talle. Ehk on ko\u0303iges su\u0308u\u0308di hoopis tema? Mitmes kahtlustusalune ta oleks? Numbrid la\u0308hevad juba ammu segi, nimetame ta Kahtlusaluseks nr Y."}, {"text_idx": "#000033", "text": "Ja nii ongi, \"su\u0308u\u0308di\" ongi tema. Ainult et kogemata. Tema su\u0308u\u0308 on ta ametnikuhinges. Ta ei suuda va\u0308ljuda politseinikule ette na\u0308htud korraldustest, su\u0308u\u0308di on tema realism, metafu\u0308u\u0308sika tunnetamatus. Tema kitsarinnalisus po\u0303hjustab tulnukate hukkumise. See on pua\u0308nt, ta\u0308iesti ootamatu, nagu peab. Ainult, et selles suunas polnud antud mingeid vihjeid, ja nii ei tohi."}, {"text_idx": "#000034", "text": "Noh, dramaturgia dramaturgiaks. Kujundus (kunstnik To\u0303nu Virve) on efektne ja ulmeline, muusika (helilooja Sven Gru\u0308nberg) samuti suurepa\u0308rane ja ulmeline. Kromanov on na\u0308itlejad ilusti ja va\u0308ljendusrikkalt ma\u0308ngima pannud. Hea film!"}, {"text_idx": "#000037", "text": "Retroretsensioon. Erapooletul on kaks vaenlast"}, {"text_idx": "#000040", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000042", "text": "Laura Kalle: teater ei peaks ainult paitama"}, {"text_idx": "#000046", "text": "Hannes Kaljuja\u0308rv: kuigi \"Pa\u0308ikesepoisid\" on komo\u0308o\u0308dia, on ses ka nukraid toone"}, {"text_idx": "#000050", "text": "Loe katkendit Dominique Fortier' jutustusest \"Paberlinnad\""}, {"text_idx": "#000051", "text": "Tarrvi Laamann: selleks, et midagi teha, peab olema hea tuju"}, {"text_idx": "#000052", "text": "Indrek Hirve luuletused. Kuus luuletust su\u0308gisarmastusest"}, {"text_idx": "#000058", "text": "Draamasarja \"Estonia\" produtsent: eesma\u0308rk on sarja igal pool maailmas na\u0308idata"}, {"text_idx": "#000059", "text": "Astrid Laupmaa: NFT-kunst ja\u0308a\u0308b Eestis ta\u0308helepanuta"}, {"text_idx": "#000062", "text": "Haapsalu kultuurikeskuses avati na\u0308itus aulidest"}, {"text_idx": "#000064", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000065", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000066", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000067", "text": "Edetabel. Aasta parimad albumid 2022"}, {"text_idx": "#000068", "text": "Aasta parimad albumid 2022. Isiklikud edetabelid"}, {"text_idx": "#000072", "text": "Arvustus. Zetode \"La\u0308tsi pitto\" on pealkirjale vastav ku\u0308te"}, {"text_idx": "#000073", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]